Garpu

Garpu atau garfu (dari perkataan ) ialah alat makan bercabang - disebut gigi - di hujung untuk membantu mengambil makanan dengan menusuk tepat berbanding dengan sudu yang hanya mampu mengaut lebihan bersama makanan diingini. Sebahagian besar garpu memiliki 3 atau 4 gigi, ada juga seberapa jenis garpu hanya mempunyai 2 gigi. Kebanyakan garpu diperbuat daripada logam, namun ada juga diperbuat daripada plastik atau kayu.

Garpu lebih banyak digunakan dalam masakan Barat; masakan Asia lebih biasa mengaut makanan sama ada dengan penyepit (chopstick) mahupun tangan.Alat ini dipercayai dimulakan penggunaannya di Empayar Rom Timur pada abad ke-4.

 Jenis 
Terdapat pelbagai rekaan garpu yang dikhususkan untuk penjamuan sajian tertentu:

 garpu khas memotong daging panggang (carving knife) lazim berpemegang tebal dan bergigi dua untuk mencengkam daging yang sedang dipotong-potong kepada bahagian yang ideal untuk dihidang, gigi garpu juga berkembar dan melonjong.
 garpu yang digunakan untuk mencelup makanan dalam suatu fondue berbadan atau tangkai panjang untuk memudahkan capaian pada bekas cicahan panas.
 garpu yang khusus dalam memakan salad bertangkai lebih pendek daripada garpu biasa.
 ada rekaan yang menggabungkan rupa bergigi garpu dengan bentuk sudu yang mencekung iaitu spork (menggabungkan kata-kata spoon "sudu" dan fork "garpu")

 Lihat juga 
 Garpu tala
 Sudu
 Penyepit

Rujukan

Kategori:Alat makan